โรงเรียนสารคามพิทยาคม

โรงเรียนสารคามพิทยาคม () ก่อตั้งขึ้นเมื่อวันที่ 10 กรกฎาคม พ.ศ. 2456 ซึ่งตั้งอยู่ที่เขตเทศบาลเมืองมหาสารคาม  ตำบลตลาด อำเภอเมืองมหาสารคาม จังหวัดมหาสารคาม  เป็นโรงเรียนระดับมัธยมศึกษาขนาดใหญ่ พิเศษ สังกัดสำนักงานเขตพื้นที่การศึกษา มหาสารคาม เขต 1
กระทรวงศึกษาธิการ ตั้งอยู่ที่ถนนนครสวรรค์ เทศบาลเมืองมหาสารคาม ตำบลตลาด อำเภอเมืองมหาสารคาม 
จังหวัดมหาสารคาม มีบริเวณพื้นที่ทั้งหมด 36 ไร่ 2 งาน
เดิมเปิดสอนเฉพาะนักเรียนชายในระดับมัธยมศึกษาตอนต้น
ส่วนระดับมัธยมศึกษาตอนปลาย รับทั้งนักเรียนหญิงและนักเรียนชาย
ในปีการศึกษา 2538 กรมสามัญศึกษาอนุญาตให้เปิดสอนสหศึกษา
ในระดับมัธยมศึกษาตอนต้น 

-โครงการห้องเรียนกีฬา  โรงเรียนสารคามพิทยาคม

รายชื่อครูผู้สอนฟุตบอลห้องเรียนกีฬา สังกัด สพม.26

นาย ชยพล โสมชาติ ครูวิกฤต

นาย กฤษฎา อันนุช ครูวิกฤต

นาย ฉัตฐานันท์ รักโครต ครูวิกฤต

-โครงการห้องเรียนพิเศษวิทยาศาสตร์ ของ สสวท.

ประวัติโรงเรียนสารคามพิทยาคม 
โรงเรียนสารคามพิทยาคม เป็นโรงเรียนมัธยมศึกษาขนาดใหญ่พิเศษ มีนักเรียนจำนวน 4,013 คน ครูจำนวน 182 คน ครูอัตราจ้าง 10 คน พนักงานราชการ 6 คน ลูกจ้างประจำ 13 คน ครูอัตราจ้าง EP 8 คน และลูกจ้างชั่วคราว 18 คน (ข้อมูล 26 เมษายน 2553) สังกัดสำนักงานเขตพื้นที่การศึกษามัธยมศึกษา เขต 26  สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ถนนนครสวรรค์ ตำบลตลาด อำเภอเมือง จังหวัดมหาสารคาม มีพื้นทีททั้งหมด 36 ไร่ 2 งาน โรงเรียนสารคามพิทยาคมได้ตั้งขึ้นเมื่อปี พ.ศ. 2449 ในสมัยก่อนใช้ชื่อว่า "โรงเรียนสารวิทยาวิบูลย์" โดยใช้ศาลาการเปรียญของวัดโพธิ์ศรีธารามเป็นที่เรียน และในสมัยนั้นรับเฉพาะแต่นักเรียนชาย มีพระภิกษุเป็นครูสอน โดยมีฐานะเป็นโรงเรียนประจำอำเภอ อุทัยสารคาม ปัจจุบันก็คือ อำเภอเมืองมหาสารคาม และเป็นโรงเรียนแฝดกับ โรงเรียนบำรุงราษฏร (โรงเรียนบรบือ) อำเภอปัจฉิมสารคาม หรือ อำเภอบรบือ 

 พ.ศ. 2456 อำเภออุทัยสารคาม ได้รับการยกย่องขึ้นเป็นจังหวัดมหาสารคาม และได้เปลี่ยนชื่อโรงเรียนใหม่เป็น "โรงเรียนสารคามวิทยาคม"  มีนายชื่น วานิชกะ(ขุนวานิชกศึกษากร) เป็นครูใหญ่คนแรก โดยสถาปนาเมื่อวันที่ 10 กรกฎาคม พ.ศ. 2456 จึงถือว่าวันนี้เป็นวันสถาปนาโรงเรียนเป็นต้นมา ภายหลังได้เปลี่ยนชื่อจาก วิทยาคม เป็น พิทยาคม ให้เหมาะสมกับสมัยนิยม

พ.ศ. 2461 ทางราชการเห็นว่า โรงเรียนมีนักเรียนมากสถานที่เรียนค่อนข้างจะคับแคบ จึงได้ดัดแปลงศาลาการเปรียญหลังเก่าซึ่งตั้งอยู่ริมหนองกระทุ่ม อำเภอเมือง จังหวัดมหาสารคาม (ขณะนั้นเรียกว่าอำเภอตลาด)ให้เป็นสถานศึกษาของโรงเรียนสารคามพิทยาคม อย่างไรก็ตามเมื่อจำนวนนักเรียนเพิ่มมากขึ้นทุกปี จึงต้องมีการโยกย้ายสถานที่เรียนหลายครั้งเพื่อความสะดวกเหมาะสมและเป็นเอกเทศ กระทั่งวันที่ 1 เมษายน 2481 จึงเปิดอาคารเรียนแบบประชาธิปก (อาคาร 1 ปัจจุบัน) ภายหลังจากที่มีอาคารเรียนถาวรและเป็นเอกเทศแล้ว จึงได้ขยายชั้นเรียนไปจนถึงระดับมัธยมศึกษาตอนปลาย และเข้าร่วมโครงการจัดการศึกษารูปแบบพิเศษต่างๆ
พ.ศ. 2511 ได้เข้าโครงการ ค.ม.ช. (โครงการโรงเรียนมัธยมชนบท) 
พ.ศ. 2518 ได้เข้าโครงการ ค.ม.ภ.2 (โครงการโรงเรียนมัธยมศึกษาในส่วนภูมิภาค) และใช้หลักสูตร ค.ม.ส. (โครงการโรงเรียนมัธยมแบบผสม) 
พ.ศ. 2519 ได้เปิดทำการสอนโรงเรียนการศึกษาผู้ใหญ่ 
พ.ศ. 2537 เข้าโครงการส่งเสริมความสามารถด้านคณิตศาสตร์และวิทยาศาสตร์ (สคว.) เขตการศึกษา 10
พ.ศ. 2538 กรมสามัญศึกษาอนุญาตให้เปิดสอนแบบสหศึกษาในระดับมัธยมศึกษาตอนต้น
พ.ศ. 2540 เข้าโครงการส่งเสริมการผลิตครูที่มีความสามรถพิเศษทางวิทยาศาสตร์และคณิตศาสตร์ (สควค.) ระดับมัธยมศึกษา
พ.ศ. 2545 โรงเรียนได้รับการคัดเลือกจากกรมสามัญศึกษาให้เป็นโรงเรียนแกนนำการใช้หลักสูตรการศึกษาขั้นพื้นฐาน ในระดับ ม.1 และ ม.4 
พ.ศ. 2546 โรงเรียนได้รับอนุญาตจากกรมสามัญศึกษา ให้เปิดโครงการจัดการเรียนการสอนโดยใช้ภาษาอังกฤษเป็นสื่อ (English Program) ในระดับชั้น ม.1
พ.ศ. 2546 โรงเรียนได้โอนไปสังกัดสำนักงานคณะกรรมการการศึกษาขั้นพื้นฐาน ตามพระราชบัญญัติระเบียบบริหารราชการกระทรวงศึกษาธิการ
พ.ศ. 2547 โรงเรียนได้รับรางวัลโรงเรียนพระราชทาน โรงเรียนมัธยมศึกษาขนาดใหญ่ 
พ.ศ. 2550 โรงเรียนเข้าร่วมโครงการห้องเรียนพิเศษวิทยาศาสตร์ ของ สสวท. ระดับชั้นมัธยมศึกษาตอนปลาย 
พ.ศ. 2552 โรงเรียนเข้าร่วมโครงการห้องเรียนพิเศษวิทยาศาสตร์ ของ สสวท. ระดับชั้นมัธยมศึกษาตอนต้น
พ.ศ. 2553 เข้าสู่โรงเรียนมาตรฐานสากล (World-Class Standard School)
พ.ศ. 2554 โรงเรียนได้รับรางวัลนักเรียนพระราชทาน 
พ.ศ. 2555 โรงเรียนได้รับรางวัลนักเรียนพระราชทาน 2 ปีซ้อน
พ.ศ. 2555 โรงเรียนได้รับรางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ เป็นครั้งที่สาม
 พ.ศ. 2559 โรงเรียนรับคัดเลือกเข้าร่วม โครงการห้องเรียนกีฬา  รับนักเรียนที่มีความสามารถด้านกีฬา ฟุตบอลชาย และวอลเลย์บอลหญิง ระดับชั้น ม.1 และ ม.4

รายนามผู้บริหาร 
นับแต่การสถาปนาโรงเรียนเมื่อ พ.ศ. 2456 ถึงปัจจุบันเป็นเวลากว่า 100 ปี มีผู้ดำรงตำแหน่งครูใหญ่,อาจารย์ใหญ่ และผู้อำนวยการโรงเรียนสารคามพิทยาคมมาแล้วทั้งสิ้น 20 คน ดังนี้

การศึกษา 
 โรงเรียนสารคามพิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
 ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
{| border="0" cellpadding="9" cellspacing="0"
|- valign="top"
|
 กลุ่มสาระการเรียนรู้ภาษาไทย
 กลุ่มสาระการเรียนรู้ภาษาต่างประเทศ
 กลุ่มสาระการเรียนรู้คณิตศาสตร์
 กลุ่มสาระการเรียนรู้วิทยาศาสตร์
 กลุ่มสาระการเรียนรู้สังคมศึกษา ศาสนา และวัฒนธรรม
 กลุ่มสาระการเรียนรู้พลศึกษาและสุขศึกษา
 กลุ่มสาระการเรียนรู้ศิลปะ
 กลุ่มสาระการเรียนรู้การงานอาชีพและเทคโนโลยี
 แผนกเกษตรกรรม
 แผนกคหกรรม
 แผนกคอมพิวเตอร์

ศิษย์เก่าที่ประสบความสำเร็จ

ข้าราชการการเมือง 
 นายจารุบุตร เรืองสุวรรณ อดีตประธานรัฐสภา
 นายจำลอง ดาวเรือง อดีตรัฐมนตรีช่วยว่าการกระทรวงพาณิชย์
 นายบุญชนะ อัตถากร อดีตเอกอัครราชทูตไทยประจำสหรัฐอเมริกาและอดีตรัฐมนตรีว่าการกระทรวงเศรษฐการ
 ดร.ศรีเมือง เจริญศิริ อดีตรัฐมนตรีว่าการกระทรวงศึกษาธิการ
 นายชาญชัย ชัยรุ่งเรือง อดีตรัฐมนตรีว่าการกระทรวงอุตสาหกรรม
 นายทองหล่อ พลโคตร อดีตสมาชิกสภาผู้แทนราษฎรจังหวัดมหาสารคาม
 นายเกียรติ นาคะพงษ์ อดีตสมาชิกสภาผู้แทนราษฎรจังหวัดมหาสารคาม 3 สมัย ปฏิวัติ ปี พ.ศ. 2500, 2501,2512 อดีตนายกเทศมนตรีเทศบาลเมืองมหาสารคาม 3 สมัย ปี พ.ศ. 2513-2515, 2517-2523, 2523-2528 อดีตนายกสมาคมสันนิบาตเทศบาลแห่งประเทศไทยคนแรกของภาคตะวันออกเฉียงเหนือ ปี พ.ศ. 2527

ข้าราชการประจำ 
 นายบุญถิ่น อัตถากร อดีตปลัดกระทรวงศึกษาธิการ
 นายประทีป ตัณฑประศาสน์ อดีตอธิบดีกรมทะเบียนการค้า กระทรวงพาณิชย์
 นายแพทย์ปุ่น ปิยะศิลป์ อดีตอธิบดีกรมการแพทย์ กระทรวงสาธารณสุข
 ศ.นพ.สมพร โพธินาม อดีตอธิการบดีมหาวิทยาลัยขอนแก่น
 ภก.ศ.(พิเศษ)ดร.ภาวิช ทองโรจน์ อดีตเลขาธิการคณะกรรมการการอุดมศึกษา

ดารานักแสดงพิธีกรที่สร้างชื่อเสียง 
 นายโทนี่ รากแก่น เรียนจบมัธยมศึกษาปีที่๑ ก่อนที่จะไปศึกษาต่างประเทศ ปัจจุบันเป็นนักแสดง
 นางสาวกนกลดา วิชากุล(เพี๊ยซ)ได้ตำแหน่งรองนางสาวไทย ปัจจุบันเป็นนักแสดง,พิธีกร
 นายรณชาติ บุตรแสนคมเป็นผู้ประกาศข่าวสถานีโทรทัศน์เอเอสทีวี นิวส์วัน

อ้างอิง

แหล่งข้อมูลอื่น 
 เว็บไซต์หลักโรงเรียนสารคามพิทยาคม

โรงเรียนในอำเภอเมืองมหาสารคาม
ส
โรงเรียนประจำจังหวัด
โรงเรียนที่มีอัตราการแข่งขันสูง
โรงเรียนสังกัดสำนักงานเขตพื้นที่การศึกษามัธยมศึกษามหาสารคาม